 Generate an article for the following headline: Wọn ti fi orúkọ mi ráńṣẹ sí INEC gẹgẹ bí igbákejì Peter Obi  Doyin Okupe : Adarí ìpolongo ètò ìdìbò fún olùdíje sípò Ààrẹ Nàìjíríà lábẹ ẹgbẹ òṣèlú Labour Party, Doyin Okupe ti kéde wí pé òun ni ẹni tí ẹgbẹ òṣèlú náà fà kalẹ báyìí gẹgẹ bí igbákejì Peter Obi. Okupe ló kéde ọrọ yìí nígbà tó ń kópa lórí ètò Politics today ti iléeṣẹ iléeṣẹ amóhùnmáwòrán Channels Television ní alẹ ọjọ Ẹtì, ọjọ kẹtàdínlógún, oṣù Kẹfà, ọdún 2022. Bákan náà ló ní ó ṣeéṣe kí òun fi ipò náà sílẹ tí àwọn bá rí ọdọ tó lè gba ipò lọwọ òun. Ó ní ìgbésẹ tó ṣì ń lọ lọwọ ni ọrọ yíyan igbákejì Ààrẹ jẹ fún ẹgbẹ òṣèlú Labour Party nítorí àwọn ṣì ń bá àwọn ẹgbẹ òṣèlú mìíràn sọrọ láti darapọ mọ ẹgbẹ òṣèlú àwọn. Ó fi kun pé òfin àjọ tó ń rí sí ètò ìdìbò ní Nàìjíríà fi àyè gba pé olùdíje sípò Ààrẹ le fi orúkọ kan sílẹ gẹgẹ bí igbakejì, tó sì lè yí orúkọ náà padà tí àwọn ìpinu tàbí àyípadà mìíràn bá wáyé nínú ẹgbẹ. Ohun ta fẹ nínú ẹgbẹ òṣèlú Labour Party ni pé kí àwọn ọdọ pọ nínú òṣèlú, gbogbo àwa ta sì ti fìgbà kan wà nínú ìjọba nígbà kan rí sẹyìn ti ṣetán láti fipò sílẹ fún àwọn ọdọ tó ń bọ lẹyìn wa. Irú àwọn ìgbésẹ báyìí ló le mú kí àwọn ọdọ dé ipò àṣẹ àti olórí, mo ṣetán láti fipò náà sílẹ kí àwọn ọdọ le rí ìgbéga. Doyin Okupe ló ti fìgbà kan rí jẹ olùrànlọwọ pàtàkì lórí ìròyìn àti ìpolongo sí Olusegun Obasanjo nígbà tó wà nípò gẹgẹ bí Ààrẹ. Oludije sipo Aarẹ ninu ẹgbẹ oṣelu PDP, Atiku Abubakar, ti kede gomina ipinlẹ Delta, Ifeanyi Okowa, gẹgẹ bii igbakeji rẹ. Atiku funra rẹ lo kede orukọ Okowa nibi eto kan ti wọn ṣe niluu Abuja, ko to fi ikede naa sita loju opo Twitter rẹ. Nigba to n sọrọ lori eredi to ṣe yan Okowa, Atiku sọ pe ẹni ti yoo ṣe igbakeji oun gbọdọ jẹ ẹni ti yoo le di ipo Aarẹ mu, ti yoo si le ṣe atilẹyin fun oun gẹgẹ bii Aarẹ. O fi kun pe irufẹ ẹni bẹẹ gbọdọ ṣe afihan iṣokan Naijiria ati ẹni ti ko ni bẹru lati sọrọ soke ti nnkan ko ba lọ dede, ti yoo si le fun ijọba ni amọran to dara. Atiku tun sọ pe igbakeji oun gbọdọ ni imọ nipa ibi ti nnkan bajẹ de ni Naijiria ati ọna ti awọn fi le ṣe atunṣe. Ni bayii ti wọn ti kede Okowa gẹgẹ bii ẹni ti yoo dije gẹgẹ bii igbakeji Atiku, igbimọ kan yoo ṣe ayẹwo ati iwadii ọkunrin naa. Ṣaaju lawọn eeyan kan ti kọkọ n sọ pe gomina Nyesom Wike ni Atiku yoo yan gẹgẹ bii igbakeji rẹ. Amọ lọjọru ni ẹgbẹ oṣelu PDP kede pe ko si ohun to jọ pe awọn yoo yan Wike gẹgẹ bii igbakeji Atiku. Agbẹnusọ ẹgbẹ naa, Debo Ologunagba ni irọ nla gbaa ni awọn iroyin to  lọ laarin igboro pe PDP ti yan Wike sipo ẹni ti yoo dije du ipo igabkeji ọhun. Ti ẹ ko ba gbagbe, ibo 237 ni Wike ni ninu eto idibo abẹnu ẹgbẹ ọhun lati yan ẹni ti yoo ṣoju ẹgbẹ naa ninu eto idibo ọdun to n bọ. Amọ Wike fidi rẹmi, nigba ti Atiku gbegba oroke. Lẹyin eto idibo naa ni Wike ṣo ni gbangba pe ẹnikẹni ti ẹgbẹ ọhun ba ti yan gẹgẹ bii Aarẹ ni oun yoo ṣatilẹyin fun, fun ilọsiwaju ẹgbẹ naa. 